สวัสดีค่ะ เมื่อวานไปหาด้วยอาการ ปจด สีน้ำตาลมากระปิดกระปอยก่อนจะเป็นเลือดสีแดง 2-3 วัน ผลอัลตร้าซาวด์พบว่ามดลูกโตขึ้น จากเมื่อ 5 ปีที่แล้ว เดิม 3.8 ซ.ม. เป็น 5.2 ซ.ม. ไม่พบเนื้องอก ไม่พบถุงน้ำ ความหนาของผนังมดลูกปกติ ให้รักษาด้วยการกินยาคุม เพื่อปรับฮอร์โมน อยากถามคุณว่า มดลูกโตขึ้นได้ด้วยสาเหตุอะไรบ้างคะ ป.ล. เมื่อสามปีก่อนดิฉันแท้งอายุครรภ์ 2 เดือน รับยาขับ ไม่ได้ขูดมดลูก แต่ใช้วิธีดูดออกค่ะ
สวัสดีค่ะ ขนาดมดลูกที่ปกติ คือประมาณสูง = 7-8 เซนติเมตร หรือ 3-4 นิ้วกว้าง = 4-5 เซนติเมตร หรือ 1.5- 2 นิ้วหนา = 3-4 เซนติเมตร หรือ 1.2 นิ้วดังนั้น หากวัดขนาดที่ใหญ่สุดได้ 5.2 เซนติเมตร ก็ถือว่ายังอยู่ในเกณฑ์ปกติค่ะ นอกจากนี้ หากได้ตรวจอัลตราซาวด์แล้ว ไม่พบเนื้องอก ซีสต์ (ถุงน้ำ) อะไร ก็แสดงว่ามดลูกปกติดีค่ะทั้งนี้ หากเคยตั้งครรภ์มาก่อน แม้จะแท้งไปก็ตาม ก็จะมีผลทำให้ขนาดของมดลูกโตกว่าเดิมได้ค่ะ